Tabek Patah, Salimpaung, Tanah Datar

**Tabek Patah** marupoan salah satu nagari nan tamasuak ka dalam wilayah kecamatan Salimpaung, Kabupaten Tanah Datar, Provinsi Sumatera Barat, Indonesia. Nagari ko talatak di dakek Batusangkar, ibu koto dari kabupaten Tanah Datar.

Desa wisata Tabek Patah mamiliki lueh wilayah ± 920 Ha dan barado di katinggian 1090 Mdpl. Sabagian gadang wilayah dipakai untuak lahan partanian dan sabagian lai dipakai untuak pamukiman, hutan pinus, hutan hujan tropis, sarato fasilitas umum lainnyo.Desa Wisata Tabek Patah talatak cukuik strategis bajarak 99 Km dengan jarak tampuh ± 2 jam 45 menit dari Bandara Internasional Minangkabau. Sarano jalan masuak sangaik mamadai karano desa iko dilalui oleh jalan raya lintaih Kabupaten/Kota. Desa Tabek Patah tabagi menjadi ampaik Jorong, yaitu Jorong Data, Jorong Koto, Jorong Tabek Patah, dan Jorong Koto Alam sarato masing-masing Jorong ini mamilki kaunikannyo surang.

## Sijarah
Manuruik panuturan sejarah lisan, panamoaan  desa Tabek Patah barasa dari kato *tabek* (kolam) dan* *patah. Dulunyo tadapaik sabuah bukik yang dinamoi “Puncak Pela” yang dibawahnyo tadapaik kolam gadang/danau. Kamudian dikaranokan bancano alam, bukiak itu pun runtuah dan manimpo danau dibawahnyo. Paristiwa itu mangakibaikan danau tadi tapisah manjadi duo bagian, yaitu *Talago Aia Pakih* (Talago yang disakililingnyo ditumbuhi tumbuhan Pakis) dan* Talago Aia Tagonang* (Talago yang banyak ganangan aianyo). Samanjak itu panduduk di sakitar mambari namo desa dengan namo Tabek Patah (Kolam yang tabagi kareno bukik yang runtuh).

## Dayo Tariek

Dayo tarik wisata di Tabek Patah alah indak diraguan lai. Mulai dari panorama Tabek Patah yang manjadi primadona, Tadapaik Bukik Puncak Batu badindiang yang mamiliki pamandanga 360 derjat yang indak dipunyoi sami desa lain, ado juo Talago kamba yang rancak dan langlok jo sajarahnyo, ado juo budayo yang manarik samo jo masakan yang basalero. Desa Wisata Tabek Patah mangambangkan konsep wisato alam dan wisata edukasi. Wisatawan indak hanyo manikmati kaindahan alam, tatapi juo mandapaikkan pangatahuan, sahinggo pangalaman bawisata samakin manyanangkan. 

Desa Tabek Patah marupoan pamanang dan paraih UNWTO sebagai desa terbaik dari organisasi pariwisata dunia.Masyarakaik Desa Tabek Patah sangaik manjago kalastarian lingkungan nyo basamo-samo, sarato taruih manaruih marawaik tradisi dan budayo yang alah diwariahkan oleh nenek moyang nyo. Salain itu, desa iko juo manjadi tampek yang pantiang untuk palaksanaan nyo adaik dan upacaro tradisional Minangkabau yang masih dijalanan hinggo kini.

Desa Tabek Patah indak hanyo di ingek kareno lagandarisnyo asal-usul namanyo, tatapi juo karano paranannyo dalam kahidupan sosial dan budayo masyarakaik Minangkabau. Sarupo halnyo banyak desa tradisional lainnyo di Sumatera Barat, masyarakaik Desa Tabek Patah manjalanan kahidupan yang batua araik jo adaik samo nilai-nilai gotong royong. Musyawarah dan mufakaik manjadi bagian dari budaya masyarakaik satempaik, yang juo tacamin dalam carita sajarah lisan.

Bancano alam yang manjadiaan kolam tabalah manjadi duo bagian, walau pun tajadi dalam waktu yang sangaik lamo, ma ingaikan masyarakat Tabek Patah tantang kakuatan alam jo pentingnyo manjago hubungan harmonis jo lingkungan sakitar.

## Rujuakan